রানাঘাট কাণ্ডের তদন্ত নিয়ে শুরু হল সিবিআই-রাজ্য প্রশাসন সংঘাত। রাজ্যের আবেদনে পদ্ধতিগত ত্রুটি। এই যুক্তিতে তদন্তভার নিতে নারাজ সিবিআই। রাজ্যের পাল্টা দাবি, কোনও পদ্ধতিগত ত্রুটি হয়নি। বরং সিবিআই-এর অভিযোগে রীতিমতো বিস্মিত নবান্নের কর্তারা।
 ব্যুরো: রানাঘাট কাণ্ডের তদন্ত নিয়ে শুরু হল সিবিআই-রাজ্য প্রশাসন সংঘাত। রাজ্যের আবেদনে পদ্ধতিগত ত্রুটি। এই যুক্তিতে তদন্তভার নিতে নারাজ সিবিআই। রাজ্যের পাল্টা দাবি, কোনও পদ্ধতিগত ত্রুটি হয়নি। বরং সিবিআই-এর অভিযোগে রীতিমতো বিস্মিত নবান্নের কর্তারা। খাগড়াগড় কাণ্ড, সারদা কেলেঙ্কারির পর এবার রাণাঘাট কাণ্ডের তদন্ত নিয়েও কেন্দ্র-রাজ্য চাপানউতোর। খাগড়াগড় ও সারদায় কেন্দ্রীয় তদন্তের বিরোধিতা করেছিল রাজ্য। আর রাণাঘাটে রাজ্য চাইলেও তদন্তে নারাজ সিবিআই। তারা বলছে, সিবিআই-এর যুক্তি, কেন সিবিআই তদন্ত প্রয়োজন, তা আবেদনের চিঠিতে লেখা হয়নি নিয়মমতো চিঠিতে অপরাধের বিস্তারিত বর্ণনা দেওয়া হয়নি রাজ্যের সংস্থার তদন্তে অগ্রগতির রিপোর্টও দেওয়া হয়নি
আন্তর্জাতিক সীমান্ত ও অপরাধীর বাংলাদেশের পালানোর সম্ভাবনার উল্লেখ নেই। তবে সেই অভিযোগ  মানতে নারাজ রাজ্য। রাজ্যের পাল্টা দাবি, মুখ্যমন্ত্রী বলার পরেই ১৮ মার্চ সিবিআই-কে চিঠি দেন স্বরাষ্ট্রসচিব
১৯ মার্চ চিঠি দিয়ে সিবিআই জানায়, তদন্তভার হাতে নিচ্ছে তারা
রাজ্যকে দিল্লি স্পেশাল পুলিস আইনের ৬ নম্বর ধারায় বিজ্ঞপ্তি জারি করতে বলে কর্মিবর্গ দফতর। তাই তদন্তভার হাতে নিলে কার্যত কানাগলি থেকে পথ খুঁজতে হত সিবিআই-কে। যা তারা চাইছে না। তবে শেষপর্যন্ত রানাঘাটকাণ্ডে সিবিআই তদন্ত হবে কি হবে না, তার চূড়ান্ত সিদ্ধান্ত নেবে প্রধানমন্ত্রীর দফতরই।